cyanic-selkie/wikianc huggingface dataset:
ஈழத்தமிழருக்கு ஆதரவான தீக்குளிப்புகள்
இராசசேகர்
thumb|right|125px|இராசசேகர், அரியலூர், மார்ச் 17, 2009 அரியலூர் மாவட்டம் ஜெயங்கொண்டம் அருகே உள்ள காட்டுநாகலேரியை சேர்ந்தவர் இராசசேகர் (வயது 24). ஒரு குழந்தையின் தந்தையான இவர் பாமகவைச் சேர்ந்த இவர் ஈழத்தில் அப்பாவித் தமிழர்கள் படுகொலை செய்யப்படுவதை எண்ணி, கடந்த சில நாட்களாகவே வேதனைப்பட்டு வந்ததாகத் தெரிவிக்கப்படுகின்றது. ஒரு கட்டத்தில் ஈழத் தமிழர்களுக்காகத் தீக்குளிக்கப் போவதாக இராசசேகர் கூறியிருக்கின்றார். இதனைக் கேட்டு அதிர்ச்சியடைந்த அவரின் தாய் ரோகம்பா, மகனுக்கு ஆறுதல் கூறியதுடன் தீக்குளிக்கும் எண்ணத்தைக் கைவிடும்படி கூறியிருக்கிறார். ஆனால், மார்ச் 15 ஞாயிற்றுக்கிழமை பிற்பகல் 4:00 மணியளவில் இராஜசேகர் தனது வீட்டு வாசலில் முன்பாக உடல் முழுவதும் மண்ணெண்ணெயை ஊற்றி தீ வைத்துக் கொண்டார். உயிருக்கு ஆபத்தான நிலையில் தஞ்சை அரசு மருத்துவக் கல்லூரி மருத்துவமனையில் இராஜசேகர் சேர்க்கப்பட்டார். சிகிச்சை பலனின்றி மார்ச் 17 செவ்வாய் காலை இவர் உயிரிழந்தார்.
பாலசுந்தரம்
thumb|left|125px|பாலசுந்தரம், புதுக்கோட்டை, மார்ச் 22, 2009 புதுக்கோட்டை மாவட்டம் கொத்தமங்களம் பகவான் தெருவைச் சேர்ந்தவர் பாலசுந்தரம். மார்ச் 22, 2009, மதியம் 12 மணியளவில், தனது வீட்டிற்கு வெளியே மண்ணெண்ணெயை தனது மேல் ஊற்றி தீயிட்டுக்கொண்டார். கீரமங்கலம், கொத்தமங்களம், வடகாடு ஆகிய ஊர்களில் ஈழத்தமிழர்ளின் அவல நிலையை விளக்கும் தட்டிகள் வைக்கப்பட்டிருந்தது. ஊராட்சி ஒன்றிய அலுவலகங்களில் அனுமதி பெற்று வைக்கப்பட்டிருந்த இந்த தட்டிகளை காவல்துறையினர் அகற்றினர். இதை தாங்க முடியாத பாலசுந்தரம், தனது கட்சிகாரர்களிடம் சொல்லி வருத்தப்பட்டுள்ளார். இரண்டு நாட்களாக ஈழத்தமிழர்களின் நிலைமை குறித்து தனது குடும்பத்தாரிடமும், கட்சிக்காரர்களிடம் கவலை தெரிவித்து வந்த பாலசுந்தரம், மார்ச் 22, 2009, மதியம் 12 மணி அளவில், தனது வீட்டிற்கு வெளியே தனது மேல் ஊற்றி தீயிட்டுக்கொண்டார். பின்னர் இதைப் பார்த்த அப்பகுதி மக்கள் பாலசுந்தரத்தை காப்பற்ற முயன்றனர். ஆனால் சிறிது நேரத்தில் சம்பவ இடத்திலேயே பரிதாபமாக உயிரிழந்தார்.
மாரிமுத்து
right|thumb|மாரிமுத்து, சிவகாசி, மார்ச் 22, 2009 விருதுநகர் மாவ‌ட்ட‌ம், சிவகாசி காமராஜர்புரத்தைச் சேர்ந்தவர் மாரிமுத்து (வயது 62). காங்கிரஸ் தொண்டரான இவ‌‌ர், மார்ச் 22, 2009 இரவு வீட்டு வாசலில் உள்ள காங்கிரஸ் கொடிக்கம்பத்தின் முன்பு நின்று கொண்டிருந்தபோது திடீரென்று உடல் மீது மண்ணெண்ணெய் ஊற்றி தீ வைத்துக் கொண்டார். இ‌தி‌ல் மா‌ரிமு‌த்து‌‌க்கு பல‌த்த தீ‌க்காய‌ம் ஏ‌ற்ப‌ட்டது. தகவல் அ‌றி‌ந்து சிவகாசி காவ‌ல்துறை‌யின‌ர் விரைந்து வந்து மா‌ரிமு‌த்துவை சிவகாசி அரசு மருத்துவமனையில் சே‌ர்‌த்தன‌ர். உயிருக்கு ஆபத்தான நிலையில் அனுமதிக்கப்பட்ட மாரிமுத்து சிகிச்சை பல‌னின்றி உ‌யிரிழ‌ந்த‌ா‌ர். இறப்பதற்கு முன்பு மாரிமுத்து ஒரு கடிதம் ஒன்றை எழுதி வைத்திருக்கிறார். அந்த கடிதம் கொடிக்கம்பத்தின் அருகே கிடந்தது. காங்கிரஸ், தே.மு.தி.க, தி.மு.க ஆகிய கட்சிகளுக்கிடையே கூட்டணி ஏற்பட வேண்டும் என்றும், இலங்கைத் தமிழர்களை சோனியா காந்தி காப்பாற்ற வேண்டும் என்றும் அந்த கடிதத்தில் அவர் எழுதி வைத்திருந்தார்.
சிவானந்தன்
left|thumb|சிவானந்தன், கரூர் கரூர் மாவட்டத்தைச் சேர்ந்த சிவானந்தன் (வயது 46), சென்னை வடபழனியில் உள்ள தமிழ்நாடு மாநிலத் தேர்தல் ஆணைய அலுவலக வாயில் அருகே ஏப்ரல் 17, 2009 இரவு இலங்கையில், இராணுவத்தின் தாக்குதலில் அப்பாவித் தமிழர்கள் உயிரிழப்பதை தடுத்து நிறுத்த வேண்டும் என கோஷங்கள் எழுப்பியவாறு தன் மீது மண்ணெண்ணெயை உடல் மீது ஊற்றிக் கொண்டு தீ வைத்துக் கொண்டார். இது குறித்து தகவலறிந்து அங்கு விரைந்த காவல் துறையினர் சிவானந்தனை, கீழ்ப்பாக்கம் அரசு பொது மருத்துவமனைக்கு கொண்டு சென்றனர். சிகிச்சை பலனளிக்காமல் அவர் உயிரிழந்தார். இவர் பழ. நெடுமாறனின் தமிழர் தேசிய இயக்கத் தொண்டராவார்.
சுப்பிரமணி
right|thumb|சுப்பிரமணி, திருப்பூர் ஈழத்தமிழர்களை காக்கக் கோரி பண்ருட்டியை சேர்ந்த அதிமுக தொண்டரான சுப்பிரமணி (வயது 43). ஏப்ரல்23, 2009 அன்று கொளத்தூர் பாளையம் என்ற இடத்தில் ஈழத்தமிழர்களுக்காக உயிர்விடுகிறேன் என்று தீக்குளித்தார். மருத்துவமனையில் அனுமதிக்கப்பட்ட அவர் சிகிச்சை பலனின்றி உயிரிழந்தார்.இவர் திருப்பூரில் உள்ள பனியன் தொழிற்சாலையில் வேலை செய்து வந்தார். இவருக்கு இரு மகன் மற்றும், மனைவி உள்ளனர்.இலங்கையில் ஈழத்தமிழர்கள் போரில் சிக்கி தவிப்பதை பற்றி அடிக்கடி தனது குடும்பத்தாரிடமும், நண்பர்களிடம் பேசி வந்ததுள்ளார். இவர் ஈழத்தமிழர்களுக்காக உயிர்விடுவதை பற்றி தனது டைரியில் எழுதி வைத்துள்ளதாகவும் கூறப்படுகிறது
கிருஷ்ணமூர்த்தி
left|thumb|கிருஷ்ணமூர்த்தி, சீகம்பட்டி, ஏப்ரல் 18, 2011 நெல்லை மாவட்டம் சங்கரன் கோவில் தாலுக்காவில் உள்ள குருவிக்குளம் ஒன்றியத்தில் உள்ள சீகம்பட்டி கிராமத்தின் திரு. ராமசுப்பு அவர்களின் மகன் கிருஷ்ணமூர்த்தி. பொறியியல் பட்டதாரியான இவருக்கு திருமணம் ஆகவில்லை. ராஜஸ்தானில் உள்ள ஒரு தனியார் கம்பெனியில் ஐந்து வருட ஒப்பந்தத்தின் அடிப்படையில் வேலை பார்த்தவர். இவர் உடன் பிறந்த இரு தம்பிகளின் படிப்பு செலவுகளை இவரே கவனித்து வந்தார். சில மாதங்களாகவே, இலங்கையில் அதிபர் ராஜபக்சே நடத்திய இனபடுகொலை, இளம் பெண்களை பாலியல் கொடுமைக்கு உட்படுத்துதல், பச்சிளம் குழந்தை என்றும் பாராமல் நடத்தப்பட்ட படுகொலைகள் போன்றவை கிருஷ்ணமூர்த்தியின் மனதை பாதித்துள்ளன. தனது உணர்வுகளையும், உணர்ச்சிகளையும் கிருஷ்ணமூர்த்தி வெளிப்படுத்தவில்லை. இதற்கிடையில் 18.04.2011 அன்று அதிகாலை 5 மணி அளவில், தான் ஏற்கனவே வாங்கி வைத்திருந்த ஒவ்வொரு லிட்டராக 3 லிட்டர் பெட்ரோலை, தன் மீது ஊற்றி பத்த வைத்துக்கொண்டு ஓடினார். அப்போது அவரது தாய், தந்தை மற்றும் சிலர் அவரை காப்பாற்ற முயற்சி செய்தனர். ஆனாலும் தன்னுடைய வேதனையை வெளிக்காட்டிக்கொள்ளாத கிருஷ்ணமூர்த்தி, இலங்கையில் தமிழர்களை கொலை செய்துவிட்டார்கள். இனி நான் இருந்து என்ன பயன். அதனால் நான் தீக்குளிக்கிறேன் என்றவாறு மயங்கி விழுந்தார். இதனையடுத்து மயக்கம் அடைந்த கிருஷ்ணமூர்த்தியை, தனியார் மருத்து வமனை யில் சிகிச்சைக்கு அனுமதிக்கப்பட்டும், சிகிச்சை பலனின்றி அவர் உயிரிழந்தார். இதனிடையே கிருஷ்ணமூர்த்தி தான் கைப்பட எழுதிய கடிதம் ஒன்று அவரது குடு ம்பத்தாரிடம் கிடைத்தது. அதில், ஈழத்தமிழர்களுக்கு தொடர்ச்சியாக இழைக்கப்பட்டு வரும் அநீதிகளை பொறுத்துக் கொள்ள முடியாது தான் தீக்குளிப்பதாக குறிப்பிட்டுள்ளார்.
ராஜா
இலங்கையில் போர் நிறுத்தம் ஏற்பட வலியுறுத்தி 2009 பெப்ரவரி 7 அன்று மலேசியாவில் இலங்கை தமிழ் இளைஞர் ராஜா (வயது27) என்பவர் தீக்குளித்து இறந்தார். ராஜா தீக்குளித்த இடத்தில் பெரிய டைரி, பணப்பை, தீப்பெட்டி ஆகியவை கிடந்தது. அந்த டைரியில் ராஜா உருக்கமான கடிதம் ஒன்றை ம.தி.மு.க. பொதுச்செயலாளர் வைகோவுக்கு எழுதி இருந்தார். அதில் இலங்கையில் நிரந்தர போர் நிறுத்தம், உடனடி பேச்சு வார்த்தை மூலம் அப்பாவி தமிழ் மக்கள் நிம்மதியாக வாழ அமெரிக்காவின் புதிய அதிபர் ஓபாமா உடனே இலங்கை செல்ல வேண்டும். அவருடன் இந்தியப் பிரதமர் மன்மோகன்சிங், நார்வே சமாதான தூதர், ம.தி.மு.க. பொதுச்செயலாளர் வைகோ ஆகியோரும் செல்லவேண்டும். என்றும் எழுதப்பட்டிருந்தன.
முருகதாசன்
thumb|left|125px|முருகதாசன், சுவிட்சர்லாந்து, பெப்ரவரி 12, 2009 சுவிட்சர்லாந்தில் ஐக்கிய நாடுகள் அவையின் முன்றலின் முன்பாக 2009, பெப்ரவரி 12 வியாழக்கிழமை இரவு 8:15 தொடக்கம் 9:45 நிமிடம் வரையான நேரத்துக்குள் லண்டனைச் சேர்ந்த ஈழத்தமிழரான துன்னாலை வர்ணகுலசிங்கம் முருகதாசன் என்ற 27 வயது இளைஞர் இன அழிப்பில் இருந்து ஈழத்தமிழ் மக்களை காப்பாற்றக்கோரி தீக்குளித்து இறந்தார். இவர், 7 பக்கங்களுக்கு "உலக சமூகத்துக்கு தமிழினத்தின் சார்பில் என் ஆத்மார்த்த வேண்டுகோள்" என்ற தலைப்பில் ஒரு மரண சாசனம் எழுதி வைத்து விட்டு ஈகப்பேரொளி முருகதாசன் தீக்குளித்தார். பார்க்க: முருகதாசன் கடிதம்
வெளி இணைப்புகள்
பகுப்பு:2009 நிகழ்வுகள் பகுப்பு:ஈழப் போராட்ட ஆதரவுச் செயற்பாடுகள் பகுப்பு:தமிழீழம் தொடர்பாக தற்கொலை செய்து கொண்டோர்
ஐக்கிய அமெரிக்க ஆயுதப்படை நிறுவனம்
ஐக்கிய அமெரிக்க ஆயுதப்படை நிறுவனம் (United States Armed Forces Institute) அமெரிக்க ஆயுதப் படைகளின் ஒரு பகுதியாக இருந்த ஒரு கல்வி அமைப்பாகும். 1942 ஆம் ஆண்டு ஏப்ரல் மாதத்தில் ஓர் இராணுவ நிறுவனமாக இது நிறுவப்பட்டது.
1942 மற்றும் 1974 ஆம் ஆண்டுகளுக்கு இடையில் இந்நிறுவனம் கல்லூரி அளவில் பொதுத் தேர்வுகள் மற்றும் ஐக்கிய அமெரிக்க ஆயுதப்படை நிறுவன பாடங்களை உள்ளடக்கிய கல்வி வாய்ப்புகளை அமெரிக்கா, கரீபியன், ஐரோப்பா, அவாய் மற்றும் சப்பான் ஆகிய நாடுகளில் உள்ள இராணுவ சேவை உறுப்பினர்களுக்கு வழங்கியது.
விசுகொன்சின் மாகாணத்தின் தலைநகரமான மேடிசன் நகரில் ஐக்கிய அமெரிக்க ஆயுதப்படை நிறுவனத்தின் தலைமையகம் இருந்தது.
மேற்கோள்கள்
பகுப்பு:ஐக்கிய அமெரிக்கா பகுப்பு:கல்வி நிறுவனங்கள்
வேட்டைகாரன்புதூர் தெய்வகுளம் காளியம்மன் கோயில்
வேட்டைகாரன்புதூர் தெய்வகுளம் காளியம்மன் கோயில் தமிழ்நாட்டில் கோயம்புத்தூர் மாவட்டம், வேட்டைகாரன்புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தெய்வகுளம் காளியம்மன் சன்னதியும், கன்னிமார், விநாயகர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருவாடானை ஆதிரத்தினேசுவரர் கோயில்
திருவாடானை ஆதிரத்தினேசுவரர் கோயில் திருஞானசம்பந்தரால் தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். இத்தலம் தமிழ்நாடு மாநிலம் இராமநாதபுரம் மாவட்டத்தில் திருவாடானை ஊரில் அமைந்துள்ளது. இவ்வூரினை திருஆடானை என்றும் அறிவர்.
இறைவன், இறைவி
இங்குள்ள இறைவன் ஆதிரத்தினேசுவரர் என்றும் இறைவி சினேகவல்லி என்றும் அழைக்கப்படுகின்றனர். இத்தலத்தின் தலவிருட்சமாக வில்வ மரமும், தீர்த்தமாக சூரியனால் உருவாக்கப்பட்ட சூரிய புஷ்கரிணி(நீராவி தீர்தம்) தீர்த்தம் கோயிலுக்கு உள்ளேயும், கோவிலுக்கு முன்பு வருணன் தீர்த்தமும் (தெப்பகுளம்), கோவிலுக்கு மேற்கே வாருணி தீர்த்தமும் (மங்கல நாதன் குளம்), கோவிலுக்கு தெற்கே அகத்தியர் தீர்த்தம், மார்க்கண்டேய தீர்த்தம்,  மற்றும் மணிமுத்தாறு(மணிமுத்தா நதி)  என்று ஆறு தீர்த்தங்கள் உள்ளன. வருண பகவானின் மகன் வாருணி சாப விமோசனம் பெற்று முனிவராக பிறப்பெடுத்து உருவான இடம். வாருணியின் மகனே நவகிரகங்களில் ஒருவரான சுக்கிரன்.இங்குள்ள ஆதி ரத்தின லிங்கத்தை பிரதிஷ்டை செய்தவர் சூரியபகவான், மகாபாரத காலத்திற்கு முன்பு கிருஷ்ணர் ராமராக அவதாரம் எடுத்த பொழுது ராமர் ராவணனுடன் போர் செய்ய போவதற்கு முன்பு இங்குள்ள இறைவனை வணங்கி சிவபெருமானிடம் அதற்கான உபதேசத்தை பெற்றார். ராமாவதார காலத்தில் இறைவனிடமிருந்து தான் கற்ற இந்த உபதேசத்தை தனது கிருஷ்ண அவதாரத்தின் போது கீதையாக, கிருஷ்ணன் மகாபாரதப் போரில் அர்ஜுனனுக்கு உபதேசித்தார். மார்க்கண்டேயர், காமதேனு, சூரியன், அகத்தியர், திருஞானசம்பந்தர் ஆகியோர் அவரவர் வாழ்ந்த காலங்களில் பல யுகங்களில் தொடர்ந்து இங்குள்ள இறைவனை பலர் வழிபட்டு வந்துள்ளனர்.
நம்பிக்கை
இத்தலத்தில் வருணன் மகன் வாருணி துருவாச முனிவரின் சாபத்தினால் ஆனை உடலும் ஆட்டுத்தலையுமாய் இருந்து வழிபட்டு விமோசனம் பெற்றான் என்பது தொன்நம்பிக்கை.
விழாக்கள்
இக்கோயிலில் வைகாசி விசாகத்தில் வசந்த விழா, ஆடிப்பூரத் திருவிழா, நவராத்திரி, பிரதோஷம், கார்த்திகை, சதுர்த்தி உள்ளிட்ட பலவிழாக்கள் கொண்டாடப்படுகின்றன.
திருப்பணிகள்
இக்கோயில் ஆதியில் பாண்டியர்களால் கட்டப்பட்டுள்ளது. பின்னர் நாயக்கர்கள் கோயிலை விரிவுபடுத்தியுள்ளனர். தற்போது உள்ள கோயில் 19ஆம் நூற்றாண்டில் சேதுபதி மன்னர் தலைமையில் நாட்டுக்கோட்டை நகரத்தாரால் கட்டப்பெற்றது.
சதுப்புநில அரேபியர்கள்
கலாச்சாரம்
thumb|200x200px| ஒரு ஈராக் பாரம்பரிய நாணல் வீட்டின் உட்புறம் ஈராக் நதிப் படுகைகளில் வசிப்பவர்களையும், சதுப்பு நிலங்களின் மக்கள்தொகையைக் குறிக்க நதிப் படுகைகளில் விவசாயம் செய்தவர்களையும் குறிக்க பாலைவன பழங்குடியினரால் மாதன் என்ற சொல் இழிவாகப் பயன்படுத்தப்பட்டது.
இவர்கள் உள்ளூர் மெசொப்பொத்தேமிய அரபியைப் பேசுகிறன்றனர். மேலும், பாரம்பரியமாக சாதாரண அரபு உடையை அணிந்து கொள்கின்றனர். சமீபத்திய காலங்களில், எப்போதாவது மேலே ஒரு மேற்கத்திய பாணி ஜாக்கெட்டுடனும், ஒரு தலைப்பாகை தலையைச் சுற்றி கட்டப்பட்டிருக்கும்.
வேளாண்மை
சதுப்பு நில அரேபியச் சமூகம் தங்களின் தொழிலகளால் இரண்டு முக்கிய குழுக்களாகப் பிரிக்கப்பட்டுள்ளது. ஒரு குழு நீர் எருமைகளை வளர்த்து வருகிறது. மற்றவர்கள் அரிசி, வாற்கோதுமை, கோதுமை, கம்பு போன்ற பயிர்களை பயிரிட்டு வருகின்றனர்; அவர்களில் சிலர் ஆடுகளையும் கால்நடைகளையும் வைத்திருக்கிறார்கள். நெல் சாகுபடி குறிப்பாக முக்கியமானது; இது ஏப்ரல் மாதத்தில் ஆரம்பித்து, மே மாத நடுப்பகுதியில் விதைக்கப்பட்ட சிறிய திட்டுகளில் மேற்கொள்ளப்பட்டது. கார்த்திகை மற்றும் சிரியஸ் போன்ற சில நட்சத்திரங்களின் உயர்வு மற்றும் அமைப்பால் சாகுபடி பருவங்கள் குறிக்கப்பட்டன.
இவர்களின் சில கிளைகள் நாடோடிகளாக காலநடைகளை மேய்த்தல், பருவகாலத்திற்கு ஏற்ப தற்காலிக குடியிருப்புகளை அமைத்தல், சதுப்பு நிலங்களைச் சுற்றி எருமைகளை நகர்த்துதல் போன்ற பணிகளில் ஈடுபட்டு வருகின்றனர். சிலர் மீன்பிடித்தலில் ஈட்டிகளில் விஷத்தைப் பயன்படுத்தி பயிற்சி பெற்றுள்ளனர். ஆனால் வலைகளைப் பயன்படுத்தி பெரிய அளவிலான மீன்பிடித்தல் சமீபத்திய காலங்களில் ஒரு அவமரியாதைக்குரிய தொழிலாகக் கருதப்படுகிறது. இது பெரும்பாலும் பெர்பெரா என அழைக்கப்படும் ஒரு தனி குறைந்த-நிலை பழங்குடியினரால் மேற்கொள்ளப்படுகிறது. இருப்பினும், 1990 களின் முற்பகுதியில், ஈராக்கின் உள்நாட்டு நீரில் பிடிபட்ட மொத்த மீன்களில் 60% வரை சதுப்பு நிலங்களிலிருந்து வந்தன.
இருபதாம் நூற்றாண்டின் பிற்பகுதியில் மூன்றாவது முக்கிய தொழில் இவர்களின் வாழ்க்கையில் நுழைந்தது; வணிக அளவில் பாய்களை நெசவு செய்தல். அவர்கள் பெரும்பாலும் விவசாயத் தொழிலாளர்களை விட அதிகமாக சம்பாதித்திருந்தாலும், நெசவாளர்களை இவர்களும், விவசாயிகளும் ஒரே மாதிரியாகக் குறைத்துப் பார்த்தார்கள்: இருப்பினும், நிதிக் கவலைகள் என்பது படிப்படியாக ஒரு மரியாதைக்குரிய தொழிலாக ஏற்றுக்கொள்ளப்படுவதைக் குறிக்கிறது.
1991-2003
உசேனின் அரசாங்கத்தால் துன்புறுத்தப்பட்டவர்களுக்கு சில காலமாக இந்த சதுப்பு நிலங்கள் ஒரு அடைக்கலமாக கருதப்பட்டன. கடந்த நூற்றாண்டுகளில் இவர்கள் சாஞ்ச் கிளர்ச்சியின் போது தப்பித்த அடிமைகள் மற்றும் பண்ணையடிமைகளுக்கு அடைக்கலமாக இருந்தனர். 1980 களின் நடுப்பகுதியில், பாத்திஸ்ட் வடிகால் மற்றும் மீள்குடியேற்ற திட்டங்களுக்கு எதிரான ஒரு குறைந்த அளவிலான கிளர்ச்சி இப்பகுதியில் எழுந்தது.
வெளி இணைப்புகள்
பகுப்பு:அரபு மொழி வார்த்தைகளைக் கொண்ட கட்டுரைகள் பகுப்பு:அராபிய மக்கள் பகுப்பு:ஈராக்கிய இனக்குழுக்கள்
சுண்டிவாக்கம் ஊராட்சி
சுண்டிவாக்கம் ஊராட்சி (Sundivakkam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 537 ஆகும். இவர்களில் பெண்கள் 257 பேரும் ஆண்கள் 280 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தெலங்காணாவில் உள்ள உயர்கல்வி நிறுவனங்களின் பட்டியல்
தெலங்காணாவில் உள்ள உயர்கல்வி நிறுவனங்களின் பட்டியல் (List of institutions of higher education in Telangana) என்பது தெலங்காணாவில் பல துறைகளில் தொழில்முறை கல்வியை வழங்கும் பல கல்லூரிகள் மற்றும் பல்கலைக்கழகங்களை உள்ளடக்கிய பட்டியல் இதுவாகும்.
மாநில பல்கலைக்கழகங்கள்
மாநில பல்கலைக்கழகங்கள் இந்தியாவின் ஒவ்வொரு மாநிலத்தின் மாநில அரசாங்கத்தால் நடத்தப்பட்டு நிதியளிக்கப்படும் பல்கலைக்கழகங்களாகும்.
1950-ல் இந்திய அரசியலமைப்புச் சட்டம் ஏற்றுக்கொள்ளப்பட்டதைத் தொடர்ந்து, கல்வி ஒரு மாநில பொறுப்பாக மாறியது. 1976-ல் அரசியலமைப்பு மாற்றத்தைத் தொடர்ந்து, இது மாநிலங்கள் மற்றும் மத்திய அரசின் கூட்டுப் பொறுப்பாக மாறியது. பல்கலைக்கழக மானியக் குழு (இந்தியா) தெலங்காணாவில் மத்திய/பமகு உதவி பெறும் நிறுவனங்களின் பட்டியல் கீழே கொடுக்கப்பட்டுள்ளது.
மத்திய பல்கலைக்கழகங்கள்
இந்தியாவில் ஒரு மத்திய பல்கலைக்கழகம் அல்லது ஒரு ஒன்றிய பல்கலைக்கழகம் நாடாளுமன்ற சட்டத்தின் மூலம் நிறுவப்பட்டு மத்திய மனித வள மேம்பாட்டு அமைச்சகத்தின் உயர்கல்வித் துறையின் கீழ் உள்ளதாகும். பொதுவாக, இந்தியாவில் உள்ள பல்கலைக்கழகங்கள் பல்கலைக்கழக மானியக் குழுவால் அங்கீகரிக்கப்படுகின்றன. இது பல்கலைக்கழக மானியக் குழு சட்டம், 1956-லிருந்து இதன் அதிகாரத்தைப் பெறுகிறது. கூடுதலாக, 15 தொழில்முறை குழுமங்கள் நிறுவப்பட்டு, அங்கீகாரம் மற்றும் ஒருங்கிணைப்பின் பல்வேறு அம்சங்களைக் கட்டுப்படுத்துகின்றன. மத்தியப் பல்கலைக்கழகங்கள், கூடுதலாக, மத்திய பல்கலைக்கழகங்கள் சட்டம், 2009-ன் கீழ் உள்ளன. இது இவற்றின் நோக்கம், அதிகாரங்கள், நிர்வாகம் போன்றவற்றை ஒழுங்குபடுத்துகிறது. தெலங்காணாவில் நிறுவப்பட்டுள்ள மத்தியப் பல்கலைக்கழகம்/நிறுவனங்கள் வரலாற்று நகரமான ஐதராபாத்து வளாகத்தில் அமைந்துள்ளன.
மேற்கோள்கள்
பகுப்பு:தெலங்காணா
எழூஉப்பன்றி நாகன் குமரனார்
எழூஉப்பன்றி நாகன் குமரனார் சங்ககாலப் புலவர்களில் ஒருவர். அவரது பாடல்களாக சங்கநூல் தொகுப்பில் இரண்டு பாடல்கள் உள்ளன. அவை இரண்டும் அகநானூற்றில் 138, 240 எண்ணிட்ட பாடல்களாக அமைந்துள்ளன.
பெருங்கோழியூர், குறுங்கோழியூர் ஆகிய ஊரின் பெயர்கள் கோழியின் பெயர் கொண்டு அமைந்திருந்தன. அதுபோலப் பன்றியின் பெயர்கொண்டு அமைந்த ஊர் பன்றியூர். எழூஉ என்னும் சொல் கோட்டைக் கதவை அடைக்கும் தாழ்ப்பாளையும், உழும் கலப்பையிலுள்ள மேழியையும் குறிக்கும். பன்றியின் பல் கலப்பையில் உள்ள எழூஉவைப் போல இருக்கும். இந்த வகையில் இந்தப் புலவரது ஊரின் பெயர் அமைந்துள்ளது.
மலையைக் குறிக்கும் சொற்களில் ஒன்று நாகம். இந்த வகையில் நாகன் என்னும் பெயர் மலைவாழ் மகனைக் குறிக்கும். குமரனார் என்பது புலவர் பெயர். இது முருகக் கடவுள் பெயர்களில் ஒன்று என்பதை நுனைவுகூரலாம்.
அகநானூறு 138
அவன் அவளுக்காக வீட்டுக்கு வெளிப்புறத்தில் காத்திருக்கிறான். அவள் தன் தோழியிம் சொல்வது போல அவன் கேட்கும்படி தன் வீட்டு நிலைமையைப் பேசுகிறாள். அவள் அவனை நினைத்தாளாம். கண்ணில் பனி படர்ந்ததாம். அதைப் பார்த்துவிட்ட அவளது தாய் குறி சொல்லிப் பேயோட்டும் வேலனிடம் சென்று முருகாற்றுப்படுத்த ஏற்பாடு செய்தாளாம். இவளோ அவன் வரும் வழியிலுள்ள இடர்பாடுகளையே எண்ணிக் கலங்கிக்கொண்டிருக்கிறாளாம். ( அவன் திருமணம் செய்துகொண்டு தன்னை அடையவேண்டும் என்பது அவள் இதனால் வெளிப்படுத்தும் கருத்து)
(குற்றாலம்) தென்னன் என்னும் பாண்டியனின் பொதியமலையின் உச்சியிலிருந்து வீழும் அருவி முழங்குவது போலப் பெருமுழக்கத்துடன் சென்று தாய் முருகனை மனைக்கு அழைத்துவந்தாள். நாள்தோறும் மனையில் அந்த அருவி போல இனிய இசை முழங்கிற்று. (இங்குக் கூறப்படும் அருவி குற்றாலம் ஆகும். மதுரைக்காஞ்சியிலும் குற்றாலம் பேசப்படுகிறது.)
அகநானூறு 240
அவள் மீனவர் மகள். அவளை அடைய அவன் இரவில் வந்தான். தோழி அவனை நாளைக்குப் பகலில் வா என்கிறாள். மீனவ மகளின் தந்தை விடியலிலேயே மீன் பிடிக்கச் சென்றுவிடுவானாம். தாய் மீன்பிடிக்கச் சென்றவன் நலமுடன் மீளவேண்டும் என்று பனித்துறையில் இருக்கும் தெய்வத்தைப் பேணச் சென்றுவிடுவாளாம். அது தன் தலைவி தனிமையில் இருக்கும் நேரம் என்கிறாள் தோழி.
பகுப்பு:சங்கப் புலவர்கள்
ரிபெல் வில்சன்
வெளி இணைப்புகள்
பகுப்பு:வாழும் நபர்கள் பகுப்பு:ஆஸ்திரேலிய நடிகைகள் பகுப்பு:ஆஸ்திரேலிய தொலைக்காட்சி நடிகைகள் பகுப்பு:1980 பிறப்புகள்
பெரிய கண் கொடுவா
பெரிய கண் கொடுவா (Bigeye lates)(லேட்சு மரியா) என்பது தங்கனீக்கா ஏரி மற்றும் காங்கோ மக்களாட்சிக் குடியரசில் உள்ள லுவாலாபா வடிகால் பகுதியில் காணப்படும் லேட்சு சிற்றினமாகும். இளம் உயிரிகள் கடலோர வாழ்விடங்களில் வாழ்கின்றன. முதிர்வடைந்த மீன்கள் ஆழமான நீரில் கடலடிச் சூழலில் வாழ்கின்றன. சுமார் 100 m ஆழத்தில் முதன்மையான வேட்டையாடுபவர்களாக உள்ளன. இது நீர் மேற்பரப்பில் மீன்களை வேட்டையாடுவதற்காக மேற்பரப்பு நீருக்கு இடம்பெயர்கிறது. இந்த சிற்றினம் 80 cm நீளமுடையது. இந்த சிற்றினம் வணிக ரீதியாகவும் விளையாட்டு மீனாகவும் பிரபலமாக உள்ளது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:கொடுவா மீன்கள்
குறியீடு
தகவல்தொடர்பு மற்றும் தகவல் செயல்முறையாக்கத்தில், குறியீடு (code) என்பது ஒரு தொடர்புவாய் மூலம் தொடர்பு கொள்ள அல்லது ஒரு சேமிப்பகத்தில் சேமிக்க ஒரு எழுத்து, சொல், ஒலி, படம் அல்லது செய்கை போன்ற தகவல்களை மற்றொரு வடிவமாகவும், சில நேரங்களில் சுருக்கப்பட்ட அல்லது இரகசிய வடிவமாகவும் மாற்றுவதற்கான விதிகளின் அமைப்பாகும். ஒரு ஆரம்ப உதாரணம் மொழியின் கண்டுபிடிப்பு, இது ஒரு நபருக்கு, பேச்சு மூலம், அவர்கள் நினைத்த, பார்த்த, கேட்ட அல்லது உணர்ந்ததை மற்றவர்களுக்குத் தெரிவிக்க உதவியது. ஆனால் பேச்சு ஒரு குரல் கொண்டு செல்லக்கூடிய தூரத்திற்கு தகவல்தொடர்பு வரம்பைக் கட்டுப்படுத்துகிறது, மேலும் பேச்சு உச்சரிக்கப்படும் போது பார்வையாளர்களை வரம்பிடுகிறது. பேசும் மொழியை காட்சி சின்னங்களாக மாற்றிய எழுத்தின் கண்டுபிடிப்பு, இடம் மற்றும் நேரம் முழுவதும் தகவல்தொடர்பு வரம்பை நீட்டித்தது.
குறியாக்கத்தின் செயல்முறை ஒரு மூலத்திலிருந்து தகவல்களை தொடர்பு அல்லது சேமிப்பிற்கான அடையாளங்களாக மாற்றுகிறது. டிகோடிங் என்பது தலைகீழ் செயல்முறையாகும், குறியீடு சின்னங்களை மீண்டும் பெறுநர் புரிந்துகொள்ளும் வடிவமாக மாற்றுகிறது,
குறியீட்டுக்கான ஒரு காரணம், சாதாரண எளிய மொழி, பேசப்படும் அல்லது எழுதப்பட்ட இடங்களில் கடினமான அல்லது சாத்தியமற்ற இடங்களில் தகவல்தொடர்புகளை இயக்குவது. எடுத்துக்காட்டாக, செமாஃபோர், அங்கு ஒரு கையொப்பமிட்டவர் வைத்திருக்கும் கொடிகளின் உள்ளமைவு அல்லது ஒரு செமாஃபோர் கோபுரத்தின் கைகள் செய்தியின் பகுதிகளை குறியீடாக்குகின்றன, பொதுவாக தனிப்பட்ட எழுத்துக்கள் மற்றும் எண்கள். அதிக தூரம் நிற்கும் மற்றொரு நபர் கொடிகளை விளக்கி அனுப்பிய சொற்களை மீண்டும் உருவாக்க முடியும்.
பகுப்பு:குறிகைச் செயலாக்கம்
கிழக்கு ஆப்பிரிக்கத் தேசிய துடுப்பாட்ட அணி தலைவர்கள் பட்டியல்
பன்னாட்டு ஒருநாள் போட்டி
ஜூன் 7, 1975 இல் கிழக்கு ஆப்பிரிக்கா தனது முதல் ஒருநாள் போட்டியில் விளையாடியது.
வெளி இணைப்புகள்
பகுப்பு:துடுப்பாட்ட அணி தலைவர்கள் பட்டியல் பகுப்பு:கிழக்கு ஆப்பிரிக்காவில் துடுப்பாட்டம்
உரூப்
பருத்தோலி சாலப்புரத்து குட்டிகிருஷ்ணன் (Parutholli Chalappurathu Kuttikrishnan) (1915 – 1979) உரூப் (Uroob) என்ற தனது புனைப்பெயரால் அறியப்படும் இவர், மலையாள இலக்கியத்தின் இந்திய எழுத்தாளராவார். முகம்மது பஷீர், தகழி சிவசங்கரப் பிள்ளை, பி. கேசவதேவ், எஸ். கே. பொட்டெக்கட் ஆகியோருடன், இருபதாம் நூற்றாண்டில் மலையாளத்தில் முற்போக்கான எழுத்தாளர்களில் இவரும் கணக்கிடப்பட்டார். சுந்தரிகளும்ம் சுந்தரன்மாரும், உம்மாச்சு போன்ற புதினங்களுக்கும், ராச்சியம்மா போன்ற சிறுகதைகளுக்கும், தேசிய திரைப்பட விருதைப் பெற்ற முதல் மலையாள திரைப்படமான "நீலகுயில்" உட்பட பல மலையாளப் படங்களின் திரைக்கதைகளுக்கும் இவர் பெயர் பெற்றவர். முதல் முறையாக புதினங்களுக்கான சாகித்திய அகாதமி விருது, கேரள சாகித்திய அகதாமி விருது உட்பட பல கௌரவங்களைப் பெற்றுள்ளார்.
சுயசரிதை
தென்னிந்திய மாநிலமான கேரளாவின் மலப்புறம் மாவட்டம் பொன்னானிக்கு அருகிலுள்ள பல்லாபிரம் என்ற சிறிய கிராமத்தில் கருணாகர மேனன், பாருக்குட்டி அம்மா ஆகியோருக்கு 1915 சூன் 8 அன்று குட்டிகிருஷ்ணன் பிறந்தார். இவரது ஆரம்பக் கல்வி பொன்னானியின் ஏ.வி. உயர்நிலைப் பள்ளியில் இருந்தது. மெட்ரிகுலேசனுக்குப் பிறகு, இவர் ஆறு ஆண்டுகள் பயணம் செய்தார், இந்தியாவின் பல்வேறு இடங்களில் பணியாற்றினார். இந்த காலகட்டத்தில், நீலகிரி மலைகளில் உள்ள ஒரு தேயிலைத் தோட்டத்திலும், ஒரு துணித் தொழிற்சாலையிலும், கோழிக்கோடு, மங்களோதயத்தில் உள்ள கே.ஆர் பிரதர்ஸ் பிரிண்டர்ஸ் ஆகியவற்றிலும் பணியாற்றினார். பின்னர், 1954 இல் அனைத்திந்திய வானொலியின் கோழிக்கோடு நிலையத்தில் சேர்ந்தார். 1975ஆம் ஆண்டில் நிலையத்தின் தயாரிப்பாளராக ஓய்வு பெற்ற பின்னர், 1976இல் மலையாள மனோரமாவில் சேருவதற்கு முன்பு குங்குமம் வார இதழின் ஆசிரியராக சிறிது காலம் பணியாற்றினார். அங்கு மலையாள மனோரமா வார இதழ் மற்றும் பாஷாபோஷினியின் தலைமை ஆசிரியராக பணியாற்றினார். கேரள சாகித்ய அகாதமியின் தலைவராகவும் பணியாற்றினார்.
இவர், 1948இல் இடச்சேரி கோவிந்தன் நாயரின் மைத்துனியான தேவகி அம்மாவை மணந்தார். கோட்டயம் அரசு மருத்துவக் கல்லூரியில் சிகிச்சை பெற்றுக்கொண்டிருந்தபோது, 1979 சூலை 10 அன்று தனது 64 வயதில் காலமானார்.
இலக்கியம்
குட்டிகிருஷ்ணன் 1930களில் பொன்னானியில் ஒரு இலக்கியக் குழுவில் சேர்ந்தார். அதில் இடச்சேரி கோவிந்தன் நாயர், குட்டிகிருஷ்ணா மரார், அக்கித்தம் அச்சுதன் நம்பூதிரி, கடவநாத் குட்டிகிருஷ்ணன், மூத்தேதத் நாராயணன் வைத்தியர் ஆகியோர் அதன் உறுப்பினர்களாக இருந்தனர். இந்த காலத்தில் இவர் "வேலக்காரியுடே செக்கன்" என்ற தனது முதல் சிறுகதையை எழுதினார். பாரசீக மொழியில் நித்திய இளமை என்றும் அரபு மொழியில் அந்தி என்றும் பொருள்படும் உரூப் என்ற புனைப் பெயரை இவர் ஏற்றுக்கொண்டார். தன்னுடன் வானொலியில் பணிபுரிந்த மலையாளத் திரையுலகில் பிரபல இசை இயக்குனரான கி. இராகவன் பற்றி எழுதிய ஒரு கட்டுரைக்கு தனது அடையாளத்தை மறைத்து இந்தப் புனைப்பெயரைப் பயன்படுத்தினார். இவரது முதல் சிறுகதைத் தொகுப்பான நீர்சலுகல் 1945 இல் வெளியிடப்பட்டது. மூன்று ஆண்டுகளுக்குப் பிறகு, இவரது முதல் புதினமான அமினா, வெளியிடப்பட்டது. இவரது படைப்புகளில் 8 புதினங்கள், 27 சிறுகதைத் தொகுப்புகள், மூன்று நாடகங்கள், 3 கவிதைத் தொகுப்புகள், மூன்று கட்டுரைத் தொகுப்புகள் இருந்தன. உம்மச்சு 1954ஆம் ஆண்டு வெளியானது. 1956 இல் வெளியிடப்பட்ட மிண்டப்பென்னுவும், 1958 ஆம் ஆண்டில் வெளியிடப்பட்ட சுந்தரிகளும் சுந்தரன்மாரும், கோபாலன் நாயருடே தாடி, ராச்சியாமா, துரன்னிட்டா ஜலகம் ஆகியவை இவரது மிகவும் குறிப்பிடத்தக்க படைப்புகள் ஆகும். அறியப்பட்ட மலையாள இலக்கிய விமர்சகரான எம். கிருட்டிணன் நாயர் உலக இலக்கியத்தின் சிறந்த கதைகளில் ராச்சியாமாவை எண்ணினார். உம்மாச்சு கதை தி பிலவ்டு என்ற தலைப்பில் ஆங்கிலத்தில் மொழிபெயர்க்கப்பட்டுள்ளது. இவரது பல படைப்புகளில் வலுவான பெண் கதாபாத்திரங்கள் கட்டமைக்கப்பட்டுள்ளன. மேலும் இவர் பாலின சமத்துவத்தை ஆதரிப்பவராக அறியப்பட்டார். இவரது மூன்று புராணக்கதைகளான அங்கவீரன், மல்லனும் மாரனும், அப்புவின்டே லோகம் ஆகியவை குழந்தைகள் இலக்கியம் மற்றும் மலையாள இலக்கிய வகைகளில் ஒன்றாகக் கருதப்படுகிறது.
திரைப்பட வாழ்க்கை
1954 ஆம் ஆண்டில், இவரது "நீலக்குயில்" என்ற இவரது கதையை அடிப்படையாகக் கொண்ட ஒரு திரைப்படத்தை தயாரிக்க இராமு கரியத் முடிவு செய்தபோது, எழுத்தாளர் பி. பாஸ்கரனுடன் இணைந்து திரைக்கதையை எழுதினார். இந்த படம் மலையாளப் படங்களில் ஒரு அடையாளமாக மாறியது. மேலும் மலையாளத்தில் சிறந்த திரைப்படத்திற்கான தேசிய திரைப்பட விருதை வென்றதன் மூலம் தேசிய அங்கீகாரத்தைப் பெற்ற முதல் திரைப்படமாகும். பி. பாஸ்கரனுடனான இவரது தொடர்பு, ராரிச்சன் என்ன பவுரன் (1956), நாயரு பிடிச்ச புலிவாலு (1958), குருசேத்ரம் (1970) ,உம்மாச்சு (1971) ஆகிய நான்கு படங்கள் தொடர்ந்து வெளிவரக் காரணமானது. இதற்கிடையில், 1970இல் கே. எஸ். சேதுமாதவனின் மைண்டபென்னு என்ற படத்திற்கு திரைக்கதை எழுதினார். 1972இல் திரிசந்தியா, 1978இல் வெளியான அனியாரா ஆகிய படங்களுக்கும் இவர் திரைக்கதையை எழுதியிருந்தார். பிந்தைய' படத்தை இயக்குநர் பரதன் இயக்கியிருந்தார்.
வெளி இணைப்புகள்
பகுப்பு:1979 இறப்புகள் பகுப்பு:1915 பிறப்புகள் பகுப்பு:கேரள மாநில திரைப்பட விருது வென்றவர்கள் பகுப்பு:மலப்புறம் மாவட்ட நபர்கள் பகுப்பு:மலையாள எழுத்தாளர்கள்
அலெக்சாண்டர் கெரென்சுகி
வெளி இணைப்புகள்
பகுப்பு:1881 பிறப்புகள் பகுப்பு:1970 இறப்புகள் பகுப்பு:உருசியாவின் வரலாறு பகுப்பு:உருசிய அரசியல்வாதிகள்
இடாய்ச்சு வேற்றுமை (இலக்கணம்)
இடாய்ச்சு மொழியில் நான்கு வகையான வேற்றுமைகள் உள்ளன. அவை,
முதலாம் வேற்றுமை
பயன்படுத்தப்படும் இடங்கள்:
௧. வினைமுற்றுடன்
௨. bleiben, heißen, scheinen, sein, werden, nennen என்னும் வினைச்சொற்களின் பின் வரும் பொழுதும், செயற்பாட்டு வினை வாக்கியங்களிலும்.
௩. வினையற்ற பெயர்ச்சொற்களுடனும்(Noun) இடப் பெயர்ச்சொற்களுடனும்(Pronoun) (ஏவல் வாக்கியங்களில் வருவது போன்று).
இரண்டாம் வேற்றுமை
பயன்படுத்தப்படும் இடங்கள்:
௨. bis, durch, für, gegen, ohne, um மற்றும் wider என்னும் முன்விபக்திகளுக்கு பின்.
௪. நகரும் வினைகளுடன் வரும்பொழுது, திசையையோ அல்லது தூரத்தையோ குறிக்க.
௫. வாழ்த்துக்களுடன்.
௬. ஆகிய வினைகளுடன் இரண்டு இரண்டாம் வேற்றுமை செய்யப்படுபொருட்கள் வரும்.
௭. அளவை குறிக்கும் வினை உரிச்சொற்களுடன்.
குறிப்பு: entlang என்னும் முன்விபக்தி, இரண்டாம் வேற்றுமையில் பெயர்ச்சொல்லை பின்தொடர்ந்தே வரும்.
நான்காம் வேற்றுமை
பயன்படுத்தப்படும் இடங்கள்:
௧. நான்காம் வேற்றுமையின் செய்யப்படுபொருளை குறிக்க.
௨. ab, aus, außer, bei, gemäß, laut, mit, nach, seit, von, zu என்னும் சில முன்விபக்திகளுக்கு பின்.
குறிப்பு: (an)statt, dank, trotz, während, wegen ஆகிய முன்விபக்திகள் நான்காம் வேற்றுமையுடனும் பயன்படுத்தப்படுகிறது. ஆனால், பொதுவாக அவைகளை ஆறாம் வேற்றுமையே தொடர்ந்து வரும்.
ஆறாம் வேற்றுமை
பயன்படுத்தப்படும் இடங்கள்:
மேலும் காண்க
பகுப்பு:இடாய்ச்சு இலக்கணம் பகுப்பு:இடாய்ச்சு
முத்துபூபாலசமுத்திரம் மீனாட்சி சுந்தரேஸ்வரர் கோயில்
முத்துபூபாலசமுத்திரம் மீனாட்சி சுந்தரேஸ்வரர் கோயில் தமிழ்நாட்டில் கரூர் மாவட்டம், முத்துபூபாலசமுத்திரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒம்புட்ஸ்மன் (இலங்கை)
ஒம்புட்ஸ்மன் (Ombudsman) என்பது இலங்கையின் நிர்வாக அமைப்புகளில் உள்ள ஒரு பதவியாகும். அரசின் அலுவலர்கள் தவறிழைத்தாலோ, உரிமைகளை மீறினாலோ அதனைப் ஆய்வு செய்து அறிக்கை வெளியிடும் அதிகாரி ஒம்புட்ஸ்மன் என்று அழைக்கப்படுகிறார். உலக அரசியல் வரலாற்றில் ”ஒம்புட்ஸ்மன்” (குறைகேள் அதிகாரி) எனப்படும் நிர்வாகத்திற்கான நாடாளுமன்ற ஆணையாளர் என்ற பதவி சுவிச்சர்லாந்து நாட்டில் 1809ம் ஆண்டில் ஏற்படுத்தப்பட்டது. தொடர்ந்து பின்லாந்தில் 1819ம் ஆண்டிலும், டென்மார்க்கில் 1954ம் ஆண்டிலும், நியுசிலாந்தில் 1962ம் ஆண்டிலும், இங்கிலாந்தில் 1967ம் ஆண்டிலும் ஏற்படுத்தப்பட்டது. இலங்கையில் 1978ம் ஆண்டு உருவாக்கப்பட்டது.
இலங்கையில் ஒம்புட்ஸ்மன் பதவி
இலங்கைச் சனநாயக சோசலிசக் குடியரசின் இரண்டாவது அரசியலமைப்பில் (1978) முதற் தடவையாக ஒம்புட்ஸ்மன் பதவி ஏற்படுத்தப்பட்டது. அரசியலமைப்பின் 156வது உறுப்புரை இது பற்றிய ஏற்பாடுகளை உள்ளடக்கியுள்ளது.
156வது உறுப்புரை 1ம் பந்தி பின்வருமாறு கூறுகின்றது. அரசாங்க அலுவலர்கள், பகிரங்கக் கூட்டுத்தாபன அலுவலர்கள், உள்ளூர் அதிகாரசபை அலுவலர்கள், அதையொத்த வேறு நிறுவனங்களின் அலுவலர்கள் ஆகியோர் அடிப்படை உரிமைகளை மீறியுள்ளார்கள் என்றும், அநீதிகளை இழைத்துவிட்டார்கள் என்றும் கூறுகின்ற முறைப்பாடுகள் அல்லது சார்த்தல்கள் பற்றி அத்தகைய சட்டத்தின் ஏற்பாடுகளுக்கிணங்கவும் அவற்றுக்கமைவாகவும் புலனாய்வு செய்து அறிக்கை சமர்ப்பிப்பதற்குப் பொறுப்பாகவுள்ளவரான நிர்வாகத்துக்கான நாடாளுமன்ற ஆணையாளர் (ஒம்புட்ஸ்மன்) என்ற பதவியைத் தாபிப்பதற்காகச் சட்டத்தின் மூலம் நாடாளுமன்றம் ஏற்பாடு செய்தல் வேண்டும்.
நிர்வாகத்துக்கான நாடாளுமன்ற ஆணையாளர் சனாதிபதியினால் நியமிக்கப்படல் வேண்டும் என்பதுடன், நன்னடத்தை உடையவராயிருக்கும் காலத்தின்போது அவர் பதவி வகித்தலும் வேண்டும். அவரின் சம்பளம் நாடாளுமன்றத்தால் தீர்மானிக்கப்படும். அதேநேரத்தில் பதவிக்காலத்தில் அவரின் சம்பளம் குறைக்கப்படவும் மாட்டாது.
பதவி வறிதாதல்
நிர்வாகத்திற்கான நாடாளுமன்ற ஆணையாளரினது பதவி வறிதாதல் சம்பந்தமாக 4ம் பந்தி பின்வருமாறு குறிப்பிடுகின்றது.
ஆ. இராஜினாமாச் செய்வதன் மேல்.
ஈ. சுகவீனம் அல்லது உடல்பலவீனம், மனப்பலவீனம் காரணமாக ஜனாதிபதியினால் பதவி நீக்கம் செய்வதன் மேல்.
உ. அவரைப் பதிவிலிருந்து அகற்றுமாறு கூறும் நாடாளுமன்றத்தின் தீர்மானத்தின் மீது ஜனாதிபதியினால் அவர் பதவியிலிருந்து அகற்றப்படுவதன் மேல்.
செயற்பாடுகள், அதிகாரங்கள்
நாடாளுமன்றத்தின் 1981ம் ஆண்டு 15ம் இலக்க சட்ட மூலம் ஒம்புட்ஸ்மனின் செயற்பாடுகள், அதிகாரங்கள் பற்றிக் குறிப்பிடும் முக்கிய அம்சங்கள் வருமாறு:
நடைமுறை
பிரஜைகளுக்கு இழைக்கப்படும் அநீதிகளுக்கு நீதி வழங்கப்படும் என்ற நோக்கில் எமது அரசியலமைப்பில் ஒம்புட்ஸ்மன் பதவி ஏற்படுத்தப்பட்ட போதிலும் நடைமுறையை நோக்குமிடத்து உரிய விசாரணையை ஒம்புட்ஸ்மனுக்கு வழங்கக் கையாளும் வழிமுறையானது சிக்கல்மிக்கது என்பதுடன், அரசியலமைப்பு ரீதியாகவும் நாடாளுமன்ற சட்டமூலத்தின் மூலமாகவும் ஒம்புட்ஸ்மனுக்கு வழங்கப்பட்டுள்ள அதிகாரங்கள் குறைவானதாகும் என்பதும் கூறப்பட்டு வரும் குறைபாடுகளாகும்.
வெளி இணைப்புகள்
பகுப்பு:இலங்கை அரசியல்
அகரவரிசையில் மொழிகளின் பட்டியல்
உலகில் பல ஆயிரக்கணக்கான மொழிகள் பேசப்படுகின்றன. எத்னோலொக் (Ethnologue) அதன் உலக மொழிகள் பட்டியலில் 7,330 முதன்மை மொழிகளைப் பட்டியல் இட்டுள்ளது. அத்துடன் 39,491 மாற்று மொழிகளையும், கிளை மொழிகளையும் அடையாளம் கண்டுள்ளது. கீழே தரப்பட்டுள்ள பட்டியல் இம்மொழிகளுள் சிலவற்றையே உள்ளடக்கியுள்ளது. இங்கே தரப்பட்டுள்ளவை மனிதரால் பேசப்படும் இயற்கை மொழிகள் ஆகும்.
மேற்கோள்கள்
Idioma Daftar bahasa
சிற்றாறு
சிற்றாறு என்பது தென்காசி நகராட்சியிலுள்ள குற்றால மலையில் உற்பத்தியாகும் ஆறாகும். இது தாமிரபரணி ஆற்றின் முக்கிய துணை ஆறு. 80 கிலோமீட்டர்கள் நீளமும், 1,722 சதுர கி.மீ. பரப்பளவும் கொண்ட இந்த ஆறு தாமிரபரணி ஆற்றில் சீவலப்பேரி என்னும் ஊரில் இணைகிறது. இவ்வாற்றுக்கு ஐந்து முதன்மைத் துணையாறுகள் உள்ளன. இதன் துணையாறுகளான ஐந்தருவி ஆறு, அரிகர நதி, அனுமன் நதி, அழுதகன்னியாறு ஆகியவை முறையே சிற்றாற்றில் கசமோட்சபுரம், தென்காசி, வீரகேரளம்புதூர், கடப்பாகொத்தி ஆகிய ஊர்களில் இணைகின்றன. இதைத்தவிர உப்போடை என்ற துணையாறும் உண்டு.
பாசனம்
சிற்றாற்றுக்கு மொத்தம் ஐந்து துணையாறுகளும் அத்துணையாறுகளின் 3 துணையாறுகளும் உள்ளன. சிற்றாற்றிலிருந்து தென்காசி, செங்கோட்டை, வீரகேரளம்புதூர், ஆலங்குளம்,வீராணம் வட்டம் பகுதிகளில் உள்ள பெரும்பான்மையான குளங்களுக்கு தண்ணீர் செல்கிறது. இதன் மூலம் பல்லாயிரக்கணக்கான ஏக்கர் நிலங்கள் பாசன வசதியை பெறுகிறது. மேலும் இப்பகுதிகளில் நிலத்தடி நீருக்கு ஆதாரமாகவும் சிற்றாறு விளங்குகிறது. அவற்றின் விவரம்,
சிற்றாறு பாசனவசதி
சிற்றாற்றின் மீது பாசனவசதிக்காக 17 அணைக்கட்டுக்கள் கட்டப்பட்டுள்ளன.
கற்காலம்
இந்த ஆற்றின் இணையாறான அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், குறுனிக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன.
தென்காசி பாண்டியர் காலம்
thumb|270px|தென்காசி சிற்றாற்று வீரியம்மன் கோயிலின் வாயில்
தென்காசி காசி விஸ்வநாதர் திருக்கோயில் கட்டப்படுவதற்கு முன் அவ்விடத்தில் சிற்றாறு பாய்ந்தோடியது. சடையவர்மன் பராக்கிரம பாண்டியன் கனவில் சிவன் தோன்றி தென்காசி, சித்ரா நதிக்கரையில் ஆலயம் அமைக்குமாறு வேண்டினார். அதற்கு முன் சிற்றாறு, தென்காசி சிற்றாற்று வீரியம்மன் கோயில் தோன்றிய இடத்திலும் மற்றும் இலஞ்சியிலுள்ள சிற்றாற்று வீரியம்மன் கோயில் தோன்றிய இடத்தின் வழியாகவும் சென்றது. சடையவர்மன் பராக்கிரம பாண்டியன் கனவில் தோன்றிய சிவன் கூறிய இடமோ சிற்றாறு செல்லும் இடத்தில் அமைந்தது. அதனால் அதை தெற்கு நோக்கி திசை திருப்பினான் பாண்டியன். அந்த தடுத்து நிறுத்தப்பட்ட பழைய சிற்றாறு சென்ற இடங்களில் கட்டப்பட்டதே இந்த 2 கோயில்களும் ஆகும். இக்கோயில்களிலுள்ள அம்மன் சிற்றாறு திருப்பிவிட்டதால் ஏற்படும் வீரிய விளைவுகளை தடுப்பதன் காரணத்தினால் கட்டப்பட்டதாக நம்பிக்கை வைத்ததால் இக்கோயில்கள் சிற்றாற்று வீரியம்மன் கோயில் என பெயர் பெற்றன.
அருவிகள்
சிற்றாற்றின் மூலமும் அவற்றின் இணையாறுகளின் மூலமும் பல இயற்கை அருவிகள் பல தென்காசியை சுற்றி விழுகின்றன. அவை,
மேற்கோள்கள்
பகுப்பு:திருநெல்வேலி மாவட்ட ஆறுகள்
காவேரிப்பட்டி அக்ரஹாரம் ஊராட்சி
காவேரிப்பட்டி அக்ரஹாரம் ஊராட்சி (Kaveripatti agraharam Gram Panchayat), தமிழ்நாட்டின் சேலம் மாவட்டத்தில் உள்ள சங்ககிரி வட்டாரத்தில் அமைந்துள்ளது. இந்த ஊராட்சி, சங்ககிரி சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆல்பர்ட் கொடுவா
ஆல்பர்ட் கொடுவா (Albert lates)(லேட்சு மேக்ரோப்தால்மசு) என்பது ஆப்பிரிக்காவில் உள்ள ஆல்பர்ட் ஏரியில் மட்டுமே காணப்படும் அகணிய உயிரி ஆகும். இது லட்டைடீ குடும்பத்தினைச் சார்ந்த சிற்றினமாகும். இந்த சிற்றினம் 20 மீ (66 அடி) முதல் 40 மீ (131 அடி) ஆழமுள்ள நீரில் காணப்படுகிறது. இது 29 செ.மீ. (11 அங்குலம்) நீளம் வரை வளரக்கூடியது. இது வணிக ரீதியாகவும் விளையாட்டு மீனாகவும் பிரபலமாக உள்ளது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:கொடுவா மீன்கள்
2000 கோடைக்கால ஒலிம்பிக் விளையாட்டுப் போட்டிகள்
ஒலிம்பிக் விளையாட்டுப் போட்டிகள் என்பது 2000ல் ஆத்திரேலியாவின் சிட்னி மாநகரில் நடந்த கோடைகால ஒலிம்பிக் ஆகும். இப்போட்டி அதிகாரபூர்வமாக XXVII ஒலிம்பிக் எனப்பட்டது. இப்போட்டிகள் செப்டம்பர் 15 முதல் அக்டோபர் 1 வரை நடைபெறுகிறது. இப்போட்டியை நடத்தியதின் மூலம் இந்த நூற்றாண்டின் முதல் ஒலிம்பிக்கை நடத்திய பெருமையை சிட்னி பெற்றது. இப்போட்டிகளுக்கு அண்ணளவாக 6.6பில்லியன் ஆத்திரேலிய டாலர் செலவாகியது. ஆத்திரேலியாவில் நடத்தப்படும் இரண்டாவது ஒலிம்பிக் இதுவாகும். 1956ல் மெல்பேர்ண் நகரில் ஒலிம்பிக் நடந்தது முதல் தடவையாகும்.
199 நாடுகள் இதில் பங்கேற்கின்றன. இது 1996 போட்டியில் பங்கேற்றதைவிட இரண்டு அதிகமாகும். கிழக்குத் திமோரில் இருந்து நான்கு பேர் தனிப்பட்ட முறையில் ஒலிம்பிக் கொடியின் கீழ் போட்டியிட்டனர். பலாவு, மைக்குரோனீசியக் கூட்டு நாடுகள், எரித்திரியா ஆகியவை முதல் முறையாக போட்டியிட்டன. தாலிபான்களின் ஆட்சியில் பெண்கள் மோசமாக நடத்தப்பட்டதாலும் விளையாட்டுக்கு தடைவிதிக்கப்பட்டிருந்ததாலும் ஆப்கானித்தானுக்கு போட்டியிட தடைவிதிக்கப்பட்டிருந்தது.
மூன்று தங்க பதக்கத்தையும் இரண்டு வெண்கல பதகத்தையும் வென்ற அமெரிக்காவின் மெரியன் சோன்சு தான் தடைசெய்யப்பட்ட போதை மருந்தை உட்கொண்டாதாக அக்டோபர் 2007ல் அறிவித்து ஒலிம்பிக்கில் பெற்ற பதக்கங்களை துறந்தார். ஒலிம்பிக் ஆணையகம் மரியமின் 5 பதக்கங்களையும் அவர் தொடர் ஓட்ட குழுவினரின் பதக்கத்தையும் பறிக்கப்பட்ட போதிலும் குழுவினர் பதக்கத்தை தக்கவைத்துக்கொள்ள வாய்ப்பு கொடுத்தது. இறுதியாக அவரின் தொடர் ஓட்ட குழுவினரின் பதக்கங்கள் திருப்பி அளிக்கப்பட்டன. மெரியன் சோன்சு இரண்டு ஆண்டுகளுக்கு போட்டியில் ஈடுபட உலக தடகள அமைப்பால் தடைவிதிக்கப்பட்டார்.
2008 ஆகத்து 2 அன்று அன்டானியோ பென்னிகுரோவ் தடைசெய்யப்பட்ட போதை மருந்தை உட்கொண்டாதாக தெரிவித்ததால் அமெரிக்க ஆண்கள் 400x4 தொடர் ஓட்ட குழுவின் பதக்கங்கள் பறிக்கப்பட்டன. இறுதி ஓட்டத்தில் கலந்துகொண்ட நால்வரில் மூவர் போதை மருந்து உட்கொண்டதாக சோதனையில் தெரியவந்தது. ஆரம்ப ஓட்டத்தில் கலந்து கொண்ட ஆஞ்சலொ தைலரும் உலக சாதனையாளர் மைக்கேல் ஜான்சனும் குற்றம் சாட்டப்படவில்லை. இது மைக்கேல் ஜான்சனுக்கு ஐந்தாவது தங்கமாகும். அன்டானியோவின் கூற்றால் தான் ஏமாற்றப்பட்டுவிட்டதாக உணர்வதால் இந்த தங்கப்பதக்கத்தை முன்பே தான் திருப்பிதர முடிவெடுத்துள்ளதாகவும் அவர் தெரிவித்தார். இப்போட்டியின் தங்கப்பதக்கம் யாருக்கும் அளிக்கப்படவில்லை.
ஏப்பிரல் 28, 2010 அன்று ஒலிம்பிக் ஆணையகம் சீனாவின் பெண்கள் சீருடற்பயிற்சிகள் அணி பெற்ற வெண்கலப்பதக்கத்தை அப்போட்டியில் அனுமதிக்கப்பட்டதை(16 வயது) விட வயது 2 வயது குறைந்தவரை கொண்டு பெறப்பட்டதால் திரும்ப பெற்றது. அப்பதக்கம் அமெரிக்காவிற்கு வழங்கப்பட்டது.
சனவரி 16, 2013ல் ஒலிம்பிக் ஆணையகம் லான்சு ஆம்ஸ்டிராங் மிதிவண்டி போட்டியில் பெற்ற வெண்கலப்பதக்கத்தை அவர் ஏமாற்றி பெற்றார் என்று திரும்ப பெற்றது.
ஒலிம்பிக் நடத்த போட்டியிட்ட நகரங்கள்
1993ம் ஆண்டு  மான்டே கார்லோ நகரில் நடைபெற்ற ஒலிம்பிக் ஆணையகத்தின் 101வது அமர்வில் 2000வது ஆண்டு கோடைகால ஒலிம்பிக்கை நடத்த நடைபெற்ற தேர்தலில் சிட்னி ஒலிம்பிக் போட்டியை நடத்த தேர்ந்தெடுக்கப்பட்டது.
பதக்கப் பட்டியல்
மொத்தம் 80 நாடுகள் பதக்கம் பெற்றன,
மேற்கோள்கள்
பகுப்பு:கோடைக்கால ஒலிம்பிக் விளையாட்டுகள் பகுப்பு:ஆஸ்திரேலியாவில் விளையாட்டு
பால்கி
வரலாறு
12 ஆம் நூற்றாண்டின் சரணாக்களின் வசனங்களில் இந்த நகரத்தின் முதல் குறிப்பு "பல்லுங்கே" என்று சொல்லப்பட்டது. பக்தி இயக்கத்தின் ஒரு பகுதியாக இருந்த சரணா கும்பர குண்டையா பால்கியைச் சேர்ந்தவர் ஆவார். .
1857 சுதந்திரப் போர்
1857 ஆம் ஆண்டு போரில் பால்கியின் முக்கியத்துவம் போரின் முடிவில் வெளிப்பட்டது. தாந்தியா தோபே ஆதரவாளர்களில் ஒருவர் 1867 ஆம் ஆண்டில் நிஜாமால் கைது செய்யப்பட்டு விசாரணைக்கு உட்படுத்தப்பட்டார். இந்த நபர் மாதோ ராவ், மாற்றுப் பெயரான ராமா ராவ் என்றும் அழைக்கப்பட்டார். இவர், சதாரா  மகாராஜா ஸ்ரீமான் சாகு சத்ரபதியின் மருமகன் ஆவார். சர் ரிச்சர்ட் டெம்பிள், தனது நாட்குறிப்புகளில் குறிப்பிட்டுள்ளபடி அவர் ஜங் பகதூர் என்றும் அழைக்கப்பட்டார். ஒரு தேடலின் போது, ஜங் பகதூர் ஆங்கிலம் மற்றும் மராத்தி மொழிகளில் பல ஆவணங்களை எடுத்துச் சென்றதை அதிகாரிகள் கண்டுபிடித்தனர். அதில், ஒப்பந்தத்தின் மொழிபெயர்ப்பு மற்றும் அவர் 'சதாராவின் சத்ரபதி' என்று ஒரு முத்திரை அதில் காணப்பட்டது.
நிலவியல்
பால்கி 18.03°N, 77.22°W. அமைந்துள்ளது. இதன் சராசரி உயரம் 587   மீட்டர் (1925   அடி) ஆகும்.
2011, இந்திய மக்கள் தொகை கணக்கெடுப்பின் படி, பால்கி நகரத்தின் மக்கள் தொகை 40,333 ஆகும். பால்கியின் கல்வியறிவு விகிதம் 80.34% ஆகும், இது மாநில சராசரியான 75.36% ஐ விட அதிகமாகும்; ஆண்களில் 87.52% மற்றும் பெண்கள் கல்வியறிவு 72.72%. மக்கள் தொகையில் 12.12 சதவீதம் 6 வயதுக்குட்பட்டவர்களாக உள்ளனர். பெண் பாலியல் விகிதம் மாநில சராசரியான 973 க்கு எதிராக 945 ஆகும். கர்நாடக மாநில சராசரி 948 உடன் ஒப்பிடும்போது பால்கியில் குழந்தை பாலியல் விகிதம் 974 ஆகும். கன்னட மொழி பெரும்பான்மையான மக்களால் பேசப்படுகிறது. மராத்தி மற்றும் உருது மொழியும் சிலர் பேசுகிறார்கள்.
நகரத்திலும் அதைச் சுற்றியுள்ள சுவாரசியமான இடங்களும்
பழைய பால்கி நகரத்தின் விளிம்பில் அமைந்துள்ள இக்கோட்டையில், சத்யானிகேதன் பள்ளி, குடியிருப்புகள், கும்பேஷ்வர் ( பிள்ளையார் ) கோயில் உள்ளிட்ட பல்வேறு கட்டிடங்கள் உள்ளன. இந்த கோட்டை உள்நாட்டில் 'காடி' என்று அழைக்கப்படுகிறது. 1820-1850 க்கு இடையில் ராமச்சந்திர ஜாதவ் மற்றும் தனாஜி ஜாதவ் ஆகியோரால் கட்டப்பட்டதாக நம்பப்படுகிறது. ஜங் பகதூரின் சத்திரங்கள், கருப்பு கருங்கல் கற்கள் மற்றும் சுண்ணாம்பு மோட்டார் பயன்படுத்தி கட்டப்பட்டுள்ளது. ஏழு மீட்டர் உயரமான கோட்டை 18,000 சதுர மீட்டர் (ஐந்து ஏக்கர்) பரப்பளவைக் கொண்டுள்ளது. கும்பேஷ்வர் ( பிள்ளையார் ) கோயில் கோட்டையின் உள்ளே உள்ளது. அவை அனைத்தும் வறண்டு போயிருந்தாலும், கோட்டையின் உள்ளே திறந்த கிணறுகளும், அதற்கு வெளியே ஒரு சிறிய குளமும் உள்ளன. ரூ .1.25 கோடி செலவில் கோட்டையை பாதுகாக்கவும் அபிவிருத்தி செய்யவும் பிதர் மாவட்ட நிர்வாகம் முன்மொழிந்துள்ளது.
பட்டாம்ப்ரா கிராமத்தில் அமைந்துள்ள 12 ஆம் நூற்றாண்டு கோட்டைக்கு பிரபலமானது. கோட்டை நல்ல நிலையில் உள்ளது. பட்டாம்ப்ரா பால்கியிலிருந்து 12 கி.மீ. தொலைவில் உள்ளது.
குறிப்புகள்
பகுப்பு:Coordinates on Wikidata பகுப்பு:கர்நாடக சுற்றுலாத் தலங்கள் பகுப்பு:இந்தியா தொடர்பான குறுங்கட்டுரைகள் பகுப்பு:பீதர் மாவட்டம்
காமக்கிழத்தியர்
காமக்கிழத்தியர் என்பவர் சங்க காலச் சமூகத்தில் தலைவன், காதலால் தலைவியைத் திருமணம் செய்து கொண்ட பின்பும் காமம் காரணமாக உரிமை கொடுத்து  மணந்து கொள்ளப்பட்ட பெண்கள் ஆவர். "கிழமை" என்பது உரிமை என்ற பொருள்படும்.
காமக்கிழத்தியர், ஆய்மனைக் கிழத்தி என்னும் தொடர்கள் தொல்காப்பியத்தில் வருகின்றன.
காமக்கிழத்தியரின் செயல்பாடுகள் தொகுத்துக் கூறப்படுகின்றன. இந்தச் செயல்பாடுகளுக்கு உரை எழுதும் இளம்பூரணர் காமக்கிழத்தியரை மூவகையினர் எனப் பகுத்துக் காட்டுகிறார்.
காமக்கிழத்தியர் வகைகள்
எனக் காமக் கிழத்தியர் மூன்று வகைப்படுவர் என இலக்கியம் குறிப்பிடுகிறது.
காமக்கிழத்தியரின் கூற்று
என்று பல்வேறு சூழல்களில் காமக்கிழத்தியின் கூற்று நிகழும்.
மேற்கோள்
தொல்காப்பியம். பொருளியல்
அகப்பொருள் விளக்கம்
அடிக்குறிப்புகள்
பகுப்பு:சங்க காலச் சமூகம் பகுப்பு:தொல்காப்பியம் பகுப்பு:தமிழர் வாழ்வியல்
கோ கிழான் அடிகள்
thumb|535x535px| சேரன் பெருமாள் உறவுகள் (கி.பி. 9 முதல் 10 ஆம் நூற்றாண்டு) கோ கிழான் ஆடிகள் ரவி நீலி என்பது இடைக்கால தென்னிந்தியாவில் சேர / பெருமாள் இராச்சியத்தின் இராணிகள் / இளவரசிகளின் பாரம்பரிய பட்டப் பெயராகும். துவக்கத்தில் கிழான் அடிகள் என்பது ஒரு தனிப்பட்ட நபருக்கு இடப்பட்ட பெயர் (அரச பட்டம் அல்ல) என்று கருதப்பட்டது.
கேரளம் மற்றும் தமிழ்நாட்டிலிருந்து கண்டுபிடிக்கப்பட்ட பின்வரும் கல்வெட்டுகளில் இந்தப் பெயர் காணப்படுகிறது.
இவர்கள் ஒரே இணையான தகுதியுள்ள இரண்டு அல்லது மூன்று இளவரசிகள் அல்லது சகோதரிகள் என்று கருத வாய்ப்பு உள்ளது. இவர்கள் சகோதரிகளாக இருந்தால், மன்னர் முதலாம் பரந்தகன் இரண்டு சேர இளவரசிகளை (அல்லது ராஜாதித்தர் மற்றும் அரிஞ்சய சோழர் என்ற இரண்டு மகன்களைப் பெற்ற தாய்மார்கள்,) திருமணம் செய்து கொண்டிருக்கவேண்டும்.
சேர இளவரசி ஒருவருக்கும் பராந்தகருக்கும் இடையிலான திருமணம், கி.பி 910, ஆண்டய மேலைக் கங்க மன்னர் இரண்டாம் பிருதிவிபதி அத்திமல்லனின் உதயேந்திரம் செப்பேட்டில் குறிப்பிடப்பட்டுள்ளது.
குறிப்புகள்
பகுப்பு:சோழ அரசிகள்
வையப்பமலை இடும்பேஸ்வரர் கோயில்
வையப்பமலை இடும்பன்கோயில் தமிழ்நாட்டில் நாமக்கல் மாவட்டம், வையப்பமலை என்னும் ஊரில் அமைந்துள்ள முருகன் கோயிலின் துணைக் கோவிலாகும்.
வரலாறு
இக்கோயில் பதினாறாம்நூற்றாண்டைச் சேர்ந்தது.தலபுராணம் உடையது.வையப்பமலை மகத்துவ பாசுரம்.முருகொளி.வையப்பமலை குமாரர் மீது தாய் மகள் ஏசல் ஆகிய நூல்கள் உண்டு.வாரியார்.சுத்தானந்த பாரதி .சுப்பிரமணிய கவிராயர் ஆகியோரால் போற்றப்பட்டது.சிதைந்த கோவிலை ராமச்சந்திர நாயக்கர் 16ம் நூற்றாண்டில் கட்டியதாக கூறப்படுகிறது.மறுபடி 2014ல் புனரமைப்பு செய்யப்பட்டது.
கோயில் அமைப்பு
இக்கோயிலில் இடும்பன், அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குணிமாதம் திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கில் மீ, ஹீல் மீ
கில் மீ, ஹீல் மீ இது ஒரு தென் கொரியா நாட்டு காதல் மற்றும் நகைச்சுவை கலந்த தொலைக்காட்சி தொடர் ஆகும்.
வெளி இணைப்புகள்
பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள் பகுப்பு:தென் கொரியா நாடகத் தொலைக்காட்சி தொடர்கள் பகுப்பு:கொரிய மொழித் தொலைக்காட்சி நிகழ்ச்சிகள் பகுப்பு:தென் கொரிய மருத்துவத் தொலைக்காட்சி தொடர்கள் பகுப்பு:2015 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎ பகுப்பு:2015 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
வேட்டைகாரன்புதூர் பெருமாள்சுவாமி கோயில்
வேட்டைகாரன்புதூர் பெருமாள்சுவாமி கோயில் தமிழ்நாட்டில் கோயம்புத்தூர் மாவட்டம், வேட்டைகாரன்புதூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள்சுவாமி, ஸ்ரீதேவி, பூதேவி சன்னதிகளும், ஆஞ்சநேயர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசி மாதம் நவராத்திரி விழா முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தப்பூர் ஊராட்சி
தப்பூர் ஊராட்சி (Thappour Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2354 ஆகும். இவர்களில் பெண்கள் 1178 பேரும் ஆண்கள் 1176 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீ சிங்
சீ சிங் («பாடல்களின் தொகுப்பு» Shih-ching, Shijing, அல்லது வாழ்த்துப்பாக்களின் நூல் (Book of Odes) என்பது சீனத்தின் முதல் நூலாகும். இன்று கிடைக்கும் சீன நூல்களில் மிகத் தொன்மையானது இதுவே. இந்த நூலை ஆங்கிலத்தில் Classic of Poetry என்று அழைக்கின்றனர், இது பெரும்பாலும் மிகச்சிறந்த பாடல்களின் தொகுப்பு என்று மொழிபெயர்க்கப்படுகிறது. இதன் காலம் கி.மு. 11 ஆம் நூற்றாண்டு முதல் கி.மு. 7 ஆம் நூற்றாண்டு வரை ஆகும். "ஐந்து செவ்வியல் இலக்கியங்கள்" என்னும் பாரம்பரிய நூல்களை கன்பூசியஸ் தொகுத்ததாகக் கூறப்படுகிறது, அதில் இதுவும் ஒன்றாகும். இது ஒரு காலகட்டத்தில் இரண்டு நூற்றாண்டுகள் சீனாவிலும் அண்டை நாடுகளிலும் அறிஞர்களால் மனனம் செய்யப்பட்டு, நினைவில் வைக்கப்பட்டிருந்து. பின் எழுத்தால் எழுதப்பட்டன. சிங் அரசமரபு காலத்தில் அதன் ஓசை வடிவங்கள் பழைய சீன ஒலியியல் பற்றிய ஆய்வுகளில் பகுப்பாய்வு செய்யப்பட்டுள்ளன, நூலுக்கு இருந்த திரிபான விளக்கங்கள் மாற்றப்பட்டு பழைய உரை விளக்கங்கள் மீட்கப்பட்டன.
சீ சிங் என்பதில் உள்ள ஷீ என்ற சொல்லுக்குக் கவிதை அல்லது பாடல் என்றும், சிங் எனபதற்கு பல பொருள்கள் உண்டு என்றாலும் இதில் செவ்விலக்கியம் என்ற சொல்லும், தொகுப்பு என்ற பொருளும் முதன்மையானவை. இதன் பாடல்கள் பல்வேறு மொழிகளில் மொழிபெயர்க்கப்பட்டுள்ளன.